《山水歌》
明代·张元祯

鬼斧夜劈匡庐裂，放出银潢挂巀嵲。深潭百尺吼雷霆，白日半空飞雨雪。

芒鞋两两来山翁，隔溪注视心目雄。胸襟棱棱生逸气，鬓毛飒飒来天风。

我亦平生爱山水，忽见此图爱入髓。他年濯足鄱湖滨，观泉画我成三侣。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。